**Výzva na predloženie cenovej ponuky[[1]](#footnote-1)**

**Názov predmetu zákazky:**

**„****Elektromateriál \_** **CP 1/2025“**

1. **Identifikácia obstarávateľa**

Obchodné meno: **Dopravný podnik Bratislava, akciová spoločnosť**

Sídlo: Olejkárska 1, 814 52 Bratislava

Kontaktná osoba: Alena Morvayová

Telefón: (+ 421) (2) 5950 1484

E-mail: morvayova.alena@dpb.sk

IČO: 00 492 736

DIČ: 2020298786

IČ DPH: SK2020298786

Zapísaný v Obchodnom registri Mestského súdu Bratislava III, Oddiel: Sa, Vložka č. 607/B.

1. **Zatriedenie obstarávacieho subjektu podľa zákona:**

Obstarávateľ podľa § 9 zákona o verejnom obstarávaní.

1. **Označenie zákazky:** CP 1/2025
2. **Druh zákazky:** tovar
3. **Rozdelenie predmetu zákazky:**

Zákazka sa delí na 5 častí

1. **Predpokladaná hodnota zákazky: 141 721,20** € bez DPH

* Časť 1 Svietidlá, LED, žiarovky 43 706,04 € bez DPH
* Časť 2 Pásky, Bužírky 29 845,19 € bez DPH
* Časť 3 Poistky, Relé, zásuvky 25 049,22 € bez DPH
* Časť 4 Dutinky, oká, Konektory 28 474,02 € bez DPH
* Časť 5 Batérie, akumulátory, 14 646,73 € bez DPH

1. **CPV kódy**:

**pre časť. 1**

31223000-5 Objímky svetelných zdrojov; 31500000-1 Osvetľovacie zariadenia a elektrické žiarovky; 31512000-8

Halogénové katódové žiarovky s volfrámovým vláknom; 31520000-7 Lampy/svietidlá a príslušenstvo k nim; 31532900-3

Žiarivkové svietidlá; 31521300-7 Prenosné elektrické lampy

**pre časť. 2**

31650000-7 Izolačné príslušenstvo; 31651000-4 Elektroizolačná páska

**pre časť. 3**

31221000-1 Elektrické relé; 31211300-1 Poistky; 31224100-3 Zástrčky a zásuvky

**pre časť. 4**

39226300-5 Cievky alebo dutinky; 31340000-1 Príslušenstvo izolovaných káblov; 31121110-4 Výkonové meniče

(konektory)

**pre časť. 5**

31440000-2 Batérie; 31158100-9 Nabíjače batérií; 31154000-0 Zdroje nepretržitého/stáleho napájania; 31156000-4 Zdroje

nepretržitého/prerušovaného napájania

1. **Opis predmetu zákazky***:*

Predmetom zákazky je dodanie elektromateriálu pre zabezpečenie potrieb DPB

**Rozdelenie predmetu zákazky:**

Zákazka sa delí na 5 častí

Uchádzač môže predložiť ponuku na všetky časti alebo ktorúkoľvek časť zákazky špecifikovanú v informačnom systéme JOSEPHINE.

Bližšia špecifikácia tvorí samostatnú časť tejto výzvy na predloženie ponuky:

● Príloha 2\_Špecifikácia s určením cien\_ všetky časti

Pokiaľ sa v opise predmetu zákazky použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky a obvyklou obchodnou praxou prevažujúcou pri dodávke rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie.

1. **Miesto odovzdania predmetu zákazky:** Dopravný podnik Bratislava, a. s., Hlavný sklad – Trnávka, Rožňavská 19, Bratislava od 06.00 do 13.00
2. **Lehota viazanosti cenovej ponuky: 6** mesiacov
3. **Obhliadka miesta:** áno

Neuplatňuje sa.

1. **Lehota, miesto a spôsob predkladania ponúk: do 13.03.2025 do 11:00 hod.**

Komunikácia pri zadávaní tejto zákazky bude prebiehať s využitím elektronických prostriedkov a ponuky je potrebné predkladať elektronicky, a to prostredníctvom IS JOSEPHINE: (link)

<https://josephine.proebiz.com/sk/tender/64907/summary>

1. **Typ zmluvy/objednávky:** Rámcová dohoda na dodanie tovru

**Trvanie zmluvy/lehota dodania:** 24 mesiacov/poskytovateľ sa zaväzuje Objednávateľovi dodať tovar do 5 pracovných dní odo dňa doručenia objednávky.

Platobné podmienky sú špecifikované v čl. 4 zmluvy o poskytovaní služieb. Cena uvedená v prílohe č. 1 zmluvy je maximálna (konečná).

Zmluva nadobúda účinnosť dňom nasledujúcim po dni jej zverejnenia podľa § 47a Občianskeho zákonníka.

1. **Jazyk ponuky:** Ponuky sa predkladajú v slovenskom alebo českom jazyku.
2. **Kritéria na vyhodnotenie ponúk**

Ponuky sa budú vyhodnocovať na základe najnižšej ponuky – najnižšej celkovej ceny za dodanie samostatnej časti predmetu zákazky v EUR bez DPH.

Uchádzačom predložený návrh na plnenie pre každú časť predmetu zákazky musí byť zaokrúhlený na dve desatinné miesta.

Jediným kritériom na vyhodnotenie ponúk predložených na konkrétnu časť predmetu zákazky je najnižšia navrhovaná cena za dodanie danej časti predmetu zákazky v EUR bez DPH.

Pravidlá na uplatnenie kritéria:

„Najnižšia cena za dodanie požadovanej časti predmetu zákazky v EUR bez DPH“

Systém JOSEPHINE automatizovane označí ponuku s prvou najnižšou cenou pre danú časť predmetu zákazky za prvú, ponuku predloženú na konkrétnu časť zákazky s druhou najnižšou cenou za identickú časť za druhú, atď. Ponuku uchádzača predloženú na konkrétnu časť zákazky, ktorú systém JOSEPHINE automatizovane vyhodnotil podľa predmetného kritéria za prvú, t.j. úspešnú ponuku pre danú časť odporučí komisia na vyhodnotenie ponúk, obstarávateľskej organizácii prijať.

**Kombinovaná ponuka**

* 1. V súlade s [§ 28 ods. 4 ZVO](https://www.slov-lex.sk/pravne-predpisy/SK/ZZ/2015/343/20230601.html#:~:text=Ak%20jedn%C3%A9mu%20uch%C3%A1dza%C4%8Dovi,zadaj%C3%BA%20jedn%C3%A9mu%20uch%C3%A1dza%C4%8Dovi.) môže uchádzač predložiť **kombinovanú ponuku** na všetky časti.
  2. Inštitút kombinovanej ponuky slúži na to, aby uchádzač mohol ponuku predkladať po zvážení všetkých do úvahy pripadajúcich alternatív, teda že získa len niektorú z častí zákazky, ale aj s alternatívou, že získa všetky časti zákazky.

***Príklad č. 1****:* *Uchádzač v časti č. 1, v časti č. 2, v časti č. 3, v časti č. 4 aj v časti č. 5 kalkuluje s určitou cenou. Ak by však s určitosťou vedel, že uspeje vo všetkých častiach, mohol by vďaka synergiám a vyššiemu objemu ponúknuť spoločnú nižšiu cenu.* ***Problém*** *je, že uchádzač v čase predkladania ponuky nevie, či uspeje vo všetkých častiach zákazky a hrozí, že ponúkne najnižšiu cenu, ale napokon získa len jednu časť zákazky a efekt synergií, s ktorým počítal, sa nedostaví.* ***Riešením*** *je zavedenie možnosti predložiť tzv. kombinovanú ponuku, teda umožniť uchádzačovi, aby predložil určitú cenu pre časť č. 1, určitú cenu pre časť č. 2, určitú cenu pre časť č. 3, určitú cenu pre časť č. 4, určitú cenu pre časť č. 5 a súčasne aj nižšiu cenu, ktorá však platí len v prípade, ak získa všetky časti zákazky. Ak by mal získať len jednu časť, platí cena ponúknutá v danej časti.*

* 1. Inštitút kombinovanej ponuky teda každému uchádzačovi umožňuje predložiť ponuku do každej časti zákazky zvlášť a zároveň predložiť ponuku do všetkých častí, pričom **ponuka predložená do všetkých častí je nezávislá od ponúk v jednotlivých častiach.**
  2. Obstarávateľská organizácia bude pri vyhodnocovaní kombinovaných ponúk postupovať nasledovne:
     1. v prvom kroku otvorí všetky doručené ponuky (predložené len pre jednotlivé časti, ako aj kombinované ponuky predložené pre všetky časti spolu),
     2. následne určí najvýhodnejšie ponuky v jednotlivých častiach, teda úspešného uchádzača v časti č. 1, v časti č. 2, v časti č. 3, v časti č. 4, v časti č. 5 a posúdi aj kombinované ponuky,
     3. následne určí úspešného uchádzača alebo uchádzačov tak, aby celková cena v EUR bola v súčte za všetky časti najnižšia možná,
     4. v prípade, ak v rámci verejného obstarávania nebude do niektorej z častí zákazky predložená žiadna samostatná ponuka, a zároveň bude predložená kombinovaná ponuka, v prípade, ak bude táto kombinovaná ponuka vyššia, ako ponuka predložená do jednotlivej časti zákazky, úspešnou bude najnižšia ponuka predložená do jednotlivej časti zákazky.
  3. **Príklad č. 2:** Predpokladajme, že do verejnej súťaže predložili ponuky uchádzač Modrý a uchádzač Žltý, pričom obaja využili svoje právo predložiť kombinovanú ponuku:

|  |  |  |  |  |  |  |
| --- | --- | --- | --- | --- | --- | --- |
| *Uchádzač* | *Ponuky v EUR bez DPH* | | | | | |
| *Časť č. 1* | *Časť č. 2* | *Časť č. 3* | *Časť č. 4* | *Časť č 5* | *Kombinová ponuka* |
| *Uchádzač M* | *1 000* | *1 000* | *1 000* | *1 000* | *1 000* | *4 550* |
| *Uchádzač Ž* | *900* | *900* | *900* | *900* | *900* | *4 600* |

Na tomto možno vhodne ilustrovať všetky do úvahy prichádzajúce alternatívy. Uchádzač M ponúkol v každej časti sumu 1 000 EUR, ale pre prípad, že vyhrá všetky časti, ponúkol výhodnejšiu cenu 4 500 EUR. Uchádzač Ž taktiež využil svoju šancu predložiť kombinovanú ponuku, ale jeho situácia je opačná: je pre neho drahšie, ak by mal dodať všetky časti zákazky, preto predložil kombinovanú ponuku, ktorá prevyšuje súčet častí.

Obstarávateľ najprv určí najvýhodnejšie ponuky v jednotlivých častiach (v tomto prípade pre všetky 900), ako aj najvýhodnejšiu kombinovanú ponuku (4 550).

Následne určí úspešného uchádzača tak, aby bola celková cena za všetky časti čo najnižšia. Najnižší súčet je 4 500 EUR pre prípad, že zadá všetky časti Ž uchádzačovi. Lenže Ž uchádzač predložením kombinovanej ponuky určil, že v prípade, ak mu majú byť pridelené všetky časti, tak je jeho ponuková cena 4 600 EUR. Preto je pre obstarávateľa najvýhodnejšou ponukou kombinovaná ponuka M uchádzača vo výške 4 550 EUR.

* 1. **Príklad č. 3:** Predpokladajme, že do verejnej súťaže predložili ponuky uchádzač M a uchádzač Ž, ktorý využil aj svoje právo predložiť kombinovanú ponuku

|  |  |  |  |  |  |  |
| --- | --- | --- | --- | --- | --- | --- |
| *Uchádzač* | *Ponuky v EUR bez DPH* | | | | | |
| *Časť č. 1* | *Časť č. 2* | *Časť č. 3* | *Časť č. 4* | *Časť č 5* | *Kombinová ponuka* |
| *Uchádzač M* | *650* | *1000* | *900* | *850* | *900* | *-* |
| *Uchádzač Ž* | *1000* | *800* | *800* | *1000* | *1000* | *4 500* |

Obstarávateľ určí najvýhodnejšie ponuky v jednotlivých častiach. Z tabuliek vyplýva, že v časti č. 1 je najvýhodnejšia ponuka uchádzača M s celkovou cenou 650 eur. V časti č. 2 je najvýhodnejšia ponuka uchádzača s celkovou cenou 800 eur, atď. V kombinovanej ponuke je taktiež najvýhodnejšia ponuka uchádzača Ž s najnižšou cenou, ktorá však platí len pre prípad, že uchádzač Ž získa všetky časti zákazky.

Obstarávateľ určí úspešného uchádzača alebo uchádzačov tak, aby celková cena v EUR bola v súčte za všetky časti najnižšia možná. Úspešnými uchádzačmi sa tak stane v časti č. 1 uchádzač M a v časti č. 2 uchádzač Ž, atď., lebo celková výška ceny za všetky časti je 4 300 eur, čo je menej ako v prípade, ak by zákazku získal uchádzač Ž na základe svojej kombinovanej ponuky, ktorá je 4 500 eur.

1. **Požadovaný obsah ponuky:**

Ponuka predložená uchádzačom musí obsahovať tieto doklady v elektronickej podobe:

1. Vyplnenú prílohu č. 1 Špecifikácia pre všetky časti (uchádzač vyplní tú časť predmetu zákazky, ku ktorej chce podať ponuku)
2. Vyplnenú a osobou oprávnenou konať za uchádzača podpísanú prílohu č. 3 tejto výzvy - Návrh uchádzača na plnenie kritéria;
3. Čestné vyhlásenie uchádzača podľa Prílohy č. 4;
4. Čestné vyhlásenie -sankčné opatrenia podľa Príloha č. 5;
5. Informačný formulár podľa Prílohy č. 6;
6. Doklady a dokumenty, ktorými uchádzač preukáže splnenie podmienok účasti v zmysle bodu 18 tejto výzvy.
7. Rámcovú dohodu na dodanie tovaru v editovateľnej verzii – Word (t.j. bez podpisu) doplnenú uchádzačom o chýbajúce údaje za uchádzača (t.j. identifikáciu uchádzača, ceny, kontaktné osoby na strane zhotoviteľa a pod.). Vzor zmluvy o poskytovaní služieb je uvedený v prílohe č. 1 tejto výzvy na predloženie ponuky
8. **Spôsob predloženia ponuky:**

# Cena musí zahŕňať všetky náklady spojené s požadovaným predmetom zákazky. Do predloženej cenovej ponuky požadujeme zahrnúť všetko, čo je nevyhnutné na úplné a riadne plnenie zmluvy, pričom v cene budú obsiahnuté všetky náklady spojené s plnením predmetu zákazky.

1. **Podmienky účasti:**
   1. **Osobné postavenie:**
      1. Uchádzač musí spĺňať podmienky účasti podľa § 32 ods. 1 písm. e) a f) zákona o verejnom obstarávaní (ZVO) a nesmie u neho existovať dôvod na vylúčenie podľa § 40 ods. 6 ZVO (konflikt záujmov nemožno odstrániť inými účinnými opatreniami) a podľa § 40 ods. 8 ZVO. Splnenie podmienky účasti podľa § 32 ods. 1 písm. f) ZVO (zákaz účasti vo verejnom obstarávaní potvrdený konečným rozhodnutím) uchádzač preukáže doloženým čestným vyhlásením podľa Prílohy č. 3. Splnenie podmienky účasti podľa § 32 ods. 1 písm. e) ZVO (oprávnenie poskytovať službu) uchádzač nepreukazuje – obstarávateľ si túto skutočnosť overí z verejne dostupných zdrojov (Obchodný register SR). Uchádzač môže preukázať splnenie podmienky účasti aj podľa § 152 ods. 1 ZVO (zápisom do zoznamu hospodárskych subjektov) alebo § 152 ods. 3 ZVO.
      2. Zápis do zoznamu hospodárskych subjektov je účinný voči každému verejnému obstarávateľovi (obstarávateľskej organizácii) a údaje v ňom uvedené nie je potrebné v postupoch verejného obstarávania overovať. Obstarávateľská organizácia pri vyhodnocovaní splnenia podmienok účasti týkajúcich sa osobného postavenia overí zapísanie hospodárskeho subjektu v zozname hospodárskych subjektov, ak uchádzač nepredložil doklady podľa § 32 ods. 2, 4 a 5 ZVO alebo iný rovnocenný zápis alebo potvrdenie o zápise podľa § 152 ods. 3 ZVO.
      3. Uchádzač môže požadované doklady predbežne nahradiť aj čestným prehlásením podľa Prílohy č. 3, pričom berie na vedomie, že rozsahom, obsahom aj spôsobom spĺňa podmienky účasti uvedené v tomto bode oznámenia ku dňu predkladania ponúk a bude schopný v aktuálnom prípade túto skutočnosť do desiatich pracovných dní od prevzatia výzvy, ak lehota nebude stanovená inak, doručiť obstarávateľskej organizácii a preukázať konkrétnymi dokladmi potvrdzujúcimi pravdivosť tvrdenia v čestnom prehlásení.
      4. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny dodávateľov osobitne. Oprávnenie uskutočňovať predmet zákazky preukazuje člen skupiny dodávateľov len vo vzťahu k tej časti predmetu zákazky, ktorú má zabezpečiť.
      5. Doklady musia byť aktuálne a musia odrážať skutočný stav v čase predkladania ponuky.
   2. **Finančné a ekonomické postavenie**

Nepožaduje sa

* 1. **Technická spôsobilosť alebo odborná spôsobilosť**

Nepožaduje sa

1. **Vyhodnotenie ponúk**
   1. Obstarávateľ vyhodnocuje ponuky na základe kritéria na vyhodnotenie ponúk: najnižšia predpokladaná cena celkom bez DPH za celý predmet zákazky. Obstarávateľ zostaví poradie ponúk uchádzačov na základe predložených návrhov na plnenie kritéria predpokladaná cena celkom bez DPH za celý predmet zákazky, pričom na prvom mieste sa umiestni ponuka s najnižšou predpokladanou cenou celkom bez DPH.
   2. Obstarávateľ bude vyhodnocovať splnenie požiadaviek na predmet zákazky a splnenie podmienok účasti u uchádzača, ktorého ponuka sa predbežne umiestnila na prvom mieste v poradí.
   3. V prípade, že uchádzač predbežne nahradil doklady preukazujúce splnenie podmienok účasti uvedené v bode 16 Výzvy čestným vyhlásením podľa Prílohy č. 4, obstarávateľ vyzve uchádzača na predloženie dokladov preukazujúcich splnenie podmienok účasti predbežne nahradenými čestným vyhlásením v lehote minimálne 5 pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží doklady preukazujúce splnenie podmienok účasti predbežne nahradené čestným vyhlásením, bude jeho ponuka vylúčená z vyhodnotenia.
   4. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Uchádzač predloží vysvetlenie najneskôr do dvoch pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží vysvetlenie, bude jeho ponuka vylúčená z vyhodnotenia.
   5. V prípade vylúčenia ponuky z vyhodnocovania, obstarávateľ uchádzačovi oznámi vylúčenie ponuky z vyhodnotenia a určí nové/aktualizované poradie ponúk a pristúpi k vyhodnoteniu ponuky, ktorá sa umiestnila na prvom mieste.
   6. Po vyhodnotení ponuky obstarávateľ písomne oznámi všetkým uchádzačom výsledok vyhodnotenia ponúk vrátane poradia uchádzačov. Úspešnému uchádzačovi alebo uchádzačom oznámia, že jeho ponuku alebo ponuky prijímajú. Neúspešnému uchádzačovi oznámia, že neuspel a dôvody neprijatia jeho ponuky.
   7. Úspešný uchádzač bude vyzvaný na poskytnutie súčinnosti k podpisu zmluvy, v rámci ktorej preukáže, že je on a jeho známi subdodávatelia sú zapísaní v Registri partnerov verejného sektora (pokiaľ taká povinnosť zo zákona o registri partnerov verejného sektora vyplýva) a za všetkých známych subdodávateľoch, ktorí budú využití na plnenie zmluvy, predloží údaje a doklady podľa bodu 16 tejto výzvy.
   8. Obstarávateľ si vyhradzuje právo vyzvať úspešného uchádzača na nahradenie navrhovaného subdodávateľa v prípade, že subdodávateľ nebude spĺňať podmienky účasti uvedené v bode 16 tejto výzvy týkajúce sa osobného postavenia.
   9. V prípade, ak uchádzač, ktorého ponuka sa po vyhodnotení ponúk umiestnila na prvom mieste neposkytne v stanovenom termíne súčinnosť podľa predchádzajúceho bodu, nenahradí navrhovaného subdodávateľa v stanovenej lehote, prípadne odmietne podpísať zmluvu, obstarávateľ pristúpi k vyhodnoteniu ponuky, ktorá sa umiestnila na druhom mieste s vykonaním úkonov uvedených v predchádzajúcich bodoch.
2. **Elektronická aukcia:** nie
3. **Doplňujúce informácie:**
   1. Obstarávateľ vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
   2. Obstarávateľ vyžaduje, aby navrhovaný subdodávateľ spĺňal podmienky účasti týkajúce sa osobného postavenia v rovnakom rozsahu ako uchádzač a neexistovali u neho dôvody na vylúčenie podľa § 40 ods. 6 písm. a) až g) a ods. 7 a 8 ZVO; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť.
   3. Obstarávateľ si vyhradzuje právo neprijať ani jednu z predložených ponúk a/alebo kedykoľvek zrušiť túto súťaž. Všetky náklady spojené s predložením ponúk znáša uchádzač. Ak úspešný uchádzač neuzavrie zmluvu s obstarávateľom, obstarávateľ môžu rokovať o uzavretí zmluvy s ďalšími uchádzačmi v poradí.

Prílohy:

1. Rámcová dohoda na dodanie tovaru
2. Špecifikácia s určením cien \_ všetky časti
3. Návrh uchádzača na plnenie kritérií
4. Čestné vyhlásenie uchádzača
5. Čestné vyhlásenie – sankčné opatrenia
6. Informačný formulár

V Bratislave dňa 30.01.2025

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dopravný podnik Bratislava, akciová spoločnosť**

JUDr. Barbora Notová

vedúca odboru právnych služieb a verejného obstarávania

**Príloha č. 1**

**Všeobecná Rámcová dohoda na dodanie tovaru**

Všeobecná Rámcová dohoda na dodanie tovaru tvorí samostatnú prílohu tejto výzvy.

**Príloha č. 2**

**Špecifikácia s určením cien \_ všetky časti**

Dokument tvorí samostatnú časť tejto výzvy na predloženie ponuky – viď samostatné hárky v excel – pre každú časť zvlášť.

**Príloha č. 3**

**Návrh uchádzača na plnenie kritérií**

Dokument tvorí samostatnú prílohu tejto výzvy.

**Príloha č. 4**

**Čestné vyhlásenie uchádzača**

Dokument tvorí samostatnú prílohu tejto výzvy

**Príloha č. 5**

**Čestné vyhlásenie – sankčné opatrenia**

Dokument tvorí samostatnú prílohu tejto výzvy.

**Príloha č. 6**

**Informačný formulár**

Dokument tvorí samostatnú prílohu tejto výzvy.

1. Obstarávateľ nie je v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) postupovať podľa ZVO v prípade zákaziek, ktoré nedosahujú limity pre nadlimitnú zákazku. Súťaž podľa tejto Výzvy na predloženie cenovej ponuky preto nepodlieha úprave ZVO. [↑](#footnote-ref-1)